World Open (snookerturnaus)

World Open, aikaisemmin myös järjestetty pitkään nimellä Grand Prix, on maailmanmestaruuskisojen ja UK Championship-turnauksen jälkeen kolmanneksi suurin, ja perinteinen, snookerin ranking-turnaus. Se on käyty vuosittain vuodesta 1982 lähtien, jolloin sen nimi oli Professional Players Tournament, eikä sillä ollut sponsoria. Grand Prix-nimitys tuli käyttöön vuonna 1984, jolloin tapahtumaa sponsoroi tupakkamerkki Rothmans. Vuosina 2001-2003 turnaus järjestettiin nimellä LG Cup. Vuosina 2006-2008 alkaen pääsponsorina toimi kellovalmistaja Royal London Watches, ja aikaisemmin sponsoreina ovat toimineet Totesport sekä Škoda 1990-luvulla. Tapahtuma luotiin alun perin, koska ranking-turnausten määrää haluttiin kasvattaa.

Vuosien mittaan turnauksen palkintorahat ovat kasvaneet huimasti, koska ensimmäisessä turnauksessa voittaja sai palkintorahaa £5 000, kun huippuvuosina voittaja sai £82 500. Viimeisin palkintosumma oli £75 000. Chris Turner's SNOOKER ARCHIVE: Grand Prix.

Uusi formaatti

Perinteinen turnaus koki muutoksia mentäessä kaudelle 2010/2011, sillä ensinnäkin nimeksi muutettiin World Open World Snooker World Snooker Tour 2010/11. Formaatti on muuttunut myös siten, että edellisen kierroksen selvittäneiden pelaajien vastustajat arvotaan sen sijaan, että kaavio muodostuisi ranking-sijoituksen mukaisesti. Turnaus on myös nykyään avoin eli amatööripelaajillakin on mahdollisuus osallistua karsintoihin.The Glaswegian Stephen Hendry backs new format as snooker's World Open comes to Glasgow , 12. elokuuta 2010

Historiallisia tapahtumia

Vuonna 1982 turnaus pelattiin ensimmäisen kerran, jolloin nuori Jimmy White eteni finaaliin, jossa pidemmän korren veti kuitenkin 1970-luvun valtias Ray Reardon. Tämä jäi historiaan Dracula Reardonin viimeisenä suurturnausvoittona. Tämän jälkeen pelipöytiä hallitsi Steve Davis.

Vuonna 1986 finaalissa pelasi kaikkien aikojen vanhin finalisti Rex Williams, joka hävisi tämän kuitenkin Jimmy Whitelle.

Vuonna 1999 Ronnie O'Sullivan teki turnauksen historian ensimmäisen maksimibreikin ensimmäisen kierroksen ottelussaan Graeme Dottia vastaan.

Vuonna 2001 O'Sullivan teki turnauksen historian toisen maksimibreikin toisen kierroksen ottelussaan Drew Henryä vastaan.

Vuonna 2002 Chris Small saavutti ensimmäisen ja ainoan ranking-turnausvoittonsa.

Vuosina 2003 ja 2004 John Higgins teki O'Sullivanin tapaan turnaushistorian kaksi peräkkäistä maksimibreikkiä. Nämä olivat turnauksen historian kolmas ja neljäs lajiaan. Ensimmäinen maksimi tuli finaaliottelussa Mark Williamsia vastaan, ja jälkimmäinen seuraavan vuoden karsintavaiheessa Ricky Waldenia vastaan.

Vuoden 2005 finaalissa John Higgins teki neljään peräkkäiseen erään yli sadan pisteen lyöntisarjan ja teki 494 pistettä siten, että vastustaja O'Sullivan ei saavuttanut pistettäkään. Finaali päättyi murskalukemin 9–2 WWW Snooker John Higgins, MBE (Scotland).

Vuonna 2006 nuori Jamie Cope teki turnauksen historian viidennen maksimibreikin ottelussaan Michael Holtia. Saman turnauksen finaalissa oli vastakkain kaksi ranking-turnauksen finaalin ensikertalaista, joista toinen oli Cope. Voittajaksi selvytyi kuitenkin Ronnie O'Sullivanin matkallaan pudottanut Neil Robertson. Vuosina 2006 ja 2007 turnaus aloitettiin poikkeuksellisesti alkulohkomuotoisena.

Vuonna 2007 Tom Ford teki historian kuudennen maksimibreikin ottelussaan mestari Davisia vastaan BBC Sport Ford’s new designs for the baize, 15. huhtikuuta 2010.

Vuonna 2009 Neil Robertson voitti tämän turnauksen jo toistamiseen urallaan Eurosport Robertson downs Ding to win Grand Prix, 11. lokakuuta 2009.

Vuonna 2010 Ronnie O'Sullivan teki ennätyksellisen 10. maksimibreikin uusitussa World Open-turnauksessa, jonka voittajaksi selviytyi juuri The Rocketin finaalissa kaatanut Neil Robertson, joka osallistui kuudennen kerran ranking-turnauksen finaaliin ja saavutti myös kuudennen voittonsa. Turnausmuoto koki myös uudistuksen nopeampien ja lyhyempien pelien muodossa.

Steve Davis voitti 1980-luvulla turnauksen peräti kolme kertaa, ja oli neljä kertaa finaalissa. Parempaan on yltänyt vain Stephen Hendry, joka voitti ensimmäisen kerran vuonna 1987 ja tämän jälkeen 1990-luvulla kolmesti, sekä turnauksen historian menestynein pelaaja John Higgins neljällä voitolla ja seitsemällä finaalillaan. Higginsin viimeisin voitto on vuodelta 2008 ja ensimmäinen vuodelta 1994. Myös Mark Williams on menestynyt turnauksessa hyvin, koska hänen saavutuksensa ovat täysin samat kuin Davisin. Higgins ja Williams ovat menestyneet turnauksessa pääasiassa 2000-luvulla. Snooker Images  Grand Prix Tournament Page

 Voittajat 

 Vuosi  Voittaja  Finaalivastustaja  Tulos World Open 2019  Judd Trump  Thepchaiya Un-Nooh 10–5 2018  Mark Williams  David Gilbert 10–9 2017  Ding Junhui  Kyren Wilson 10–3 2016  Ali Carter  Joe Perry 10–8 World Grand Prix (Ei rankingturnaus) 2015  Judd Trump  Ronnie O’Sullivan 10–7 Star Xing Pai Haikou World Open 2014   Shaun Murphy   Mark Selby 10–6 2013  Mark Allen  Matthew Stevens 10–4 2012  Mark Allen  Stephen Lee 10–1 12bet.com World Open 2010  Neil Robertson  Ronnie O'Sullivan 5–1 Grand Prix 2009   Neil Robertson  Ding Junhui 9–4 Royal London Watches Grand Prix 2008   John Higgins   Ryan Day 9–7 2007  Marco Fu  Ronnie O'Sullivan 9–6 2006  Neil Robertson  Jamie Cope 9–5 Grand Prix 2005  John Higgins  Ronnie O'Sullivan 9–2 Totesport Grand Prix 2004   Ronnie O'Sullivan   Ian McCulloch 9–5 LG Cup 2003   Mark Williams   John Higgins  9–6 2002  Chris Small  Alan McManus 9–5 2001   Stephen Lee  Peter Ebdon 9–4 Grand Prix 2000  Mark Williams  Ronnie O'Sullivan 9–5 1999  John Higgins  Mark Williams 9–8 1998  Stephen Lee  Marco Fu 9–2 1997  Dominic Dale  John Higgins 9–5 1996  Mark Williams  Euan Henderson 9–5 Skoda Grand Prix 1995  Stephen Hendry  John Higgins 9–5 1994  John Higgins  Dave Harold 9–6 1993  Peter Ebdon  Ken Doherty 9–6 Rothmans Grand Prix 1992  Jimmy White  Ken Doherty 10–9 1991  Stephen Hendry  Steve Davis 10–6 1990  Stephen Hendry  Nigel Bond 10–5 1989  Steve Davis  Dean Reynolds 10–0 1988  Steve Davis  Alex Higgins 10–6 1987  Stephen Hendry  Dennis Taylor 10–7 1986  Jimmy White  Rex Williams 10–6 1985  Steve Davis  Dennis Taylor 10–9 1984  Dennis Taylor  Cliff Thorburn 10–2 Professional Players Tournament 1983  Tony Knowles  Joe Johnson 9–8 1982  Ray Reardon  Jimmy White 10–5

 Lähteet 

Luokka:Snookerin ranking-turnaukset
Luokka:Yhdistyneen kuningaskunnan snooker
Luokka:Kiinan urheilutapahtumat